ΤΟΛΚΙΝ @ subs4free.info
ΣΟΜ, ΓΑΛΛΙΑ Α' ΠΑΓΚΟΣΜΙΟΣ ΠΟΛΕΜΟΣ
- Κύριε; Πού πηγαίνετε; - Μπροστά, να βρω έναν φίλο.
Αν δεν επιστρέψω, ξέρεις πού να στείλεις τα πράγματά μου.
Περιμένετε...
Περιμένετε!
Κύριε Τόλκιν!
- Μην το κάνετε αυτό. Χρειάζεστε ξεκούραση. - Όχι, καλά είμαι.
Γύρνα στον στρατώνα και περίμενέ με εκεί.
Κύριε, πρέπει να ξαπλώσετε.
Ο πυρετός ίσως χειροτερέψει, είπε ο γιατρός. Δε νομίζω...
Χότζες, μείνε εδώ. Είναι διαταγή.
Καλύψτε το πρόσωπό σας! Μείνετε κάτω!
Το νερό ήταν κρύο.
Πρέπει να ζεσταθείτε, κύριε.
Είναι μακρύ το ταξίδι ως το μέτωπο.
Η νύχτα μας θα είναι δύσκολη, νομίζω.
ΣΕΡΧΟΛ ΜΙΛ, ΑΓΓΛΙΑ
- Πολεμήστε, άνδρες! - Είναι πολλοί!
- Χρειαζόμαστε ενισχύσεις! - Πάρε το λάβαρο!
Ναι, πήρα το λάβαρο!
Σταματήστε τους! Ξεφεύγει!
Πού είναι ο Τόλκιν;
- Πού είναι; - Τόλκιν!
Προσευχήθηκα να βρω ένα γερό μουλάρι για να κουβαλήσει κιβώτια και δες...
οι προσευχές μου εισακούστηκαν.
Πού πάμε;
Στο Μπέρμιγχαμ. Θέλω να μαζέψεις τα πράγματά σου.
- Τι; Γιατί; - Επειδή το λέω εγώ.
Ο πάτερ Φράνσις μάς βρήκε σπίτι. Είναι πολύ γενναιόδωρος.
- Βρες κουτί και μάζεψε τα πράγματά σου. - Δε θέλω να πάω στο Μπέρμιγχαμ.
Ακούστε με κι οι δυο.
Εμείς...
Έλα εδώ, Χίλαρι.
Παιδιά, θα αντιμετωπίσουμε δύσκολες καταστάσεις...
και είμαστε τυχεροί που μας στηρίζει η εκκλησία.
Μετά τον θάνατο του πατέρα σας...
Ρόναλντ.
Ρόναλντ!
"Ubi bene ibi patria." Το θυμάσαι αυτό, αγάπη μου;
Σπίτι σου είναι όπου νιώθεις ευτυχισμένος.
Θα βρούμε τη θέση μας, αγάπη μου, θα τη βρούμε.
Κλείδωσε όλα αυτά στην καρδιά σου.
Κλείδωσέ τα και θα μείνουν εκεί για πάντα. Σου το υπόσχομαι.
Παιδιά, ακούστε με.
Ξέρετε τι σημαίνει "άποροι";
Αυτό που είμαστε;
Όταν ήμουν μικρή, όλες οι νέες νουβέλες ξεκινούσαν ως εξής.
Μια οικογένεια καλών και γενναίων ανθρώπων...
που ξαφνικά βρέθηκαν να είναι άποροι.
Πώς ξέφυγαν;
Έβρισκαν έναν υπέροχο θησαυρό.
Ή έκαναν έναν καλό γάμο.
Εγώ δεν παντρεύομαι.
Τότε πρέπει να βρούμε θησαυρό, σωστά;
Μα οι άνθρωποι δεν βρίσκουν θησαυρούς, μητέρα. Όχι στην πραγματικότητα.
Δεν ξεγελιέσαι εσύ, έτσι, Τζον Ρόναλντ;
Ας πούμε ότι υπάρχουν θησαυροί...
και θησαυροί.
Ας το αφήσουμε έτσι.
Ας ξεκινήσουμε, Ρόναλντ.
Η γη άρχισε να τρέμει από το βάρος του δράκου...
καθώς σερνόταν προς το νερό...
κι ένα δηλητηριώδες σύννεφο προπορευόταν...
καθώς ρουθούνιζε και μούγκριζε!
Αλλά ο Σίγκουρντ περίμενε ώσπου να φτάσει ο δράκος στο χάσμα...
και μετά βύθισε το σπαθί του κάτω απ' τον αριστερό του ώμο...
κατευθείαν στην καρδιά του.
Ο δράκος κούναγε την ουρά του ώσπου έσπασαν βράχοι...
κι έπεσαν δέντρα γύρω του.
Και μετά μίλησε, καθώς πέθαινε...
και είπε, "Όποιος κι αν είσαι εσύ που με σκότωσες...
"αυτό το χρυσάφι θα καταστρέψει εσένα και όλους όσους το αποκτήσουν."
Ο Σίγκουρντ είπε...
"Δε θα το αγγίξω, αν χάνοντάς το, δεν πεθάνω ποτέ."
"Αλλά όλοι οι άνθρωποι πεθαίνουν...
"και κανείς γενναίος δεν αφήνει τον θάνατο να κάμψει την επιθυμία του."
Ξέρεις πόσο γελοίος ακούγεσαι;
Αλήθεια; Είναι ακόμα πιο αστείο στα Λατινικά.
Ξέρεις τι σημαίνει αυτό; Ένας ασήμαντος σπίλος.
Όχι.
Νομίζω πως τώρα μιλάς σαν μεθυσμένο παγόνι, ανόητε.
- Γεια, μητέρα. Πήρες τα γραμματόσημα; - Γεια σου, μητέρα.
Πού τα έβαλες;
Κύριε;
Πρέπει να συνεχίσω.
Αέριο! Κύριε, αέριο.
Ανυπομονώ να δω τα αγόρια.
Λοιπόν, παιδιά, είχα δίκιο.
Είναι ένα τεράστιο κτήνος, με μεγάλα, φολιδωτά πόδια...
και τους πιο εντυπωσιακούς χαυλιόδοντες που έχω δει ποτέ.
Μασάει κάτι που υποθέτω ότι είναι το μηριαίο οστό ενός μικρού αγοριού.
Κατά τ' άλλα, υπάρχει κέικ.
Στο King Edward's; Είναι πολύ καλό σχολείο.
Είναι πολύ έξυπνα αγόρια, κυρία Φόκνερ.
Πολύ εργατικά.
Μετά την Αφρική, η μητέρα τους τα δίδασκε κατ' οίκον και μιλούν πολλές γλώσσες.
Ναι, αλλά εννοώ κοινωνικά.
Θα έρθετε σε επαφή με την αφρόκρεμα των καλών οικογενειών του Μπέρμιγχαμ.
Μεγάλη αλλαγή από την Αφρική, είμαι σίγουρη.
Ζουν στην Αγγλία πολύ περισσότερο καιρό απ' όσο ήταν στο Μπλουμφοντέιν.
Σωστά, παιδιά;
Ναι, δεν κουβαλάμε πια τα δόρατά μας.
Ήταν δύσκολο να βρεθεί οικογένεια;
Πήγαν σε ένα ή δύο προσωρινά σπίτια.
Αυτό που χρειάζονται είναι η πολιτισμένη επιρροή...
ενός σταθερού και ευγενούς περιβάλλοντος.
Όπως το δικό σας, κυρία Φόκνερ.
Το ελάττωμά μου είναι πως είμαι πολύ γενναιόδωρη με τους νέους που φιλοξενώ.
Συνδέομαι πολύ.
Η Ίντιθ, ένα άλλο ορφανό, είναι σαν παιδί μου.
Όρθιος, ο καινούργιος.
Τολ-Κάιν.
Κιν, κύριε.
- Τι; - Προφέρεται Τόλκιν, κύριε.
Όχι Τόλκαϊν. Με συγχωρείτε.
Κάθισε.
Μιας και είμαστε όλοι τόσο ευαίσθητοι με την προφορά σήμερα...
παρακαλώ βγάλτε τον Τσόσερ.
Ο κύριος Τόλκιν θα παρακολουθήσει όπως μπορεί.
Μάκιντος, ξεκίνα.
Για τον Θεό. Γκούντσον-Τόμας.
Γουάιζμαν.
Κύριε Τόλκιν.
Πάσα στον Τόλκιν. Έξω!
Ηλίθιε!
Μη μιλήσεις. Μην πεις λέξη.
Αν με ρωτήσει κάτι;
Δε θα σε ρωτήσει.
Δεν ενδιαφέρεται για σένα.
Περάστε.
Πιστεύετε ότι δεν έχω κάτι καλύτερο να κάνω...
απ' το να διαιτητεύω τους καβγάδες σας;
Όχι, κύριε. Φυσικά και όχι.
Οι ενδοσχολικές σχέσεις είναι ο ακρογωνιαίος λίθος της μάθησης.
Αυτό δε λέμε στο King Edward's;
Κύριε διευθυντά, με όλο τον σεβασμό, ο Γκίλσον κι εγώ απλώς παίζαμε ράγκμπι.
Λίγο έντονα, το ομολογώ, αλλά...
Οι άνδρες πρέπει να είναι σύντροφοι. Απ' όπου κι αν προέρχονται.
Από τα πιο υψηλά...
ως τα πιο χαμηλά.
- Εσύ κι ο νεαρός... - Τόλκιν.
...θα το αποδείξετε αυτό στους υπόλοιπους μαθητές.
Θα κάνετε τα πάντα μαζί ως το τέλος της περιόδου.
- Μα, κύριε... - Τα πάντα.
Μάλιστα.
- Μας έκανε υποτελείς. - Δεν είναι λίγο υπερβολικό αυτό;
Είναι αδύνατον. Το έκανε για να με ταπεινώσει.
- Δεν ταπεινώνει κι εμένα; - Εσύ είσαι ασήμαντος.
- Γιατί το λες συνέχεια αυτό; - Επειδή είναι αλήθεια.
Επειδή δεν έχω υψηλές καταβολές...
Δεν είναι αυτό, ανόητε. Είσαι ασήμαντος για τον διευθυντή.
- Ενώ εσύ όχι; - Όχι.
Επειδή είσαι ξεχωριστός;
Επειδή είμαι γιος του.
Μη σταματάς, σε παρακαλώ, Ίντιθ.
- Κρίστοφερ, αγάπη μου. - Γκίλσον.
Κρίστοφερ, μείνε ακίνητος.
- Γκίλσον, μη γίνεσαι γελοίος. - Κρίστοφερ. Κάθισε.
- Σταμάτα! - Κρις, κάτσε κάτω.
- Είμαστε σε βιβλιοθήκη. Κάθισε. - Τι;
Θα πιούμε ένα τσάι.
- Και λοιπόν; - Λοιπόν...
Αφού πρέπει να κάνουμε τα πάντα μαζί...
- Θα μείνω εδώ, ευχαριστώ. - Όπως θέλεις.
Δεν ήθελε να έρθει.
Αυτό που ήθελε να πει ο Ρόμπερτ...
είναι ότι, με λίγη ενθάρρυνση από τους φίλους του...
αναγνωρίζει ότι αυτή η τιμωρία είναι δικό του λάθος, όχι δικό σου...
και θα ήθελε να επανορθώσει, προσκαλώντας σε για τσάι.
Πρέπει να νιώθεις κολακευμένος.
Η ευφυΐα σου τον τάραξε.
Θα τάραζε κι εσένα, αν είχες πατέρα σαν του Γκίλσον.
Οι βαθμοί του δεν πρέπει να πέσουν κάτω από κανενός άλλου.
Δεν είναι δικαιολογία, αλλά...
Έλα.
Είναι καλύτερα απ' το να κάθεσαι με μια στοίβα βιβλία.
Μου αρέσουν τα βιβλία.
Κι εμάς μας αρέσουν.
Τζέφρι Μπέιτς Σμιθ.
Τζον Ρόναλντ Ρουλ Τόλκιν.
Κύριοι. Μια σκέψη.
Φανταστείτε ότι πάτε στο Barrow's Stores κι εγώ φυλάω την πόρτα μ' ένα ξύλο.
Πού το πας;
Και λέω, δε χρειάζεται να φάτε τα γλυκά. Τα έφαγα εγώ.
Έφαγα τόσα πολλά, που αρρώστησα.
Αυτή είναι η φύση της γονεϊκής εξουσίας.
"Το έκανα εγώ. Αποφάσισα ότι ήταν κακό. Και θα σας εμποδίσω να το κάνετε."
- Λέγοντας "γλυκά", εννοούμε... - Τα πάντα.
- Καθετί καλό. - Σωστά.
Τόλκιν, αυτό είναι το Barrow's.
Το βασίλειό μας και το καλύτερο τσάι στην πόλη.
- Θέλετε κι άλλο τσάι; - Ευχαριστώ.
- Τι κοστίζει κάτω από ένα σελίνι; - Και δεν είναι ψωμί.
- Τα Bath buns έχουν 4 πένες. - Ωραία. Ένα, παρακαλώ.
- Και τρία πιρούνια. - Τέσσερα.
- Και η βέργα; - Η βέργα;
Ο πατέρας μου είναι τέλειο παράδειγμα. Γνωρίζει περί μουσικής. Τη λατρεύει.
Στα νιάτα του σπούδαζε και συνέθετε μουσική.
Ο Κρίστοφερ έχει εκδώσει κάποια μουσικά κομμάτια.
- Όχι κάποια. Ένα. - Δώσε μου τη ζάχαρη.
Κι όμως, στην ιδέα της σύνθεσης ως επαγγέλματος...
Όχι."Τα μουσικά όνειρα είναι παραμύθια.
"Θα κάνεις ό,τι κι εγώ. Θα τα αφήσεις στην άκρη."
Και η βέργα τι σχέση έχει;
Ήταν μεταφορά. Ξέχνα τη βέργα.
Η μητέρα μου είναι ακριβώς ίδια.
Εκτιμά την ποίηση. Τη λατρεύει.
Αρνείται να τη δει ως πιθανή καριέρα.
Με φαντάζεται δικηγόρο ή λογιστή.
Έχει κι εκείνη βέργα;
Θα βγω έξω να φέρω μια βέργα, εντάξει;
Ευχαριστώ.
Τουλάχιστον οι γονείς σας το συζητούν.
Εγώ αν απλώς αναφέρω ότι θέλω να γίνω ζωγράφος, θα με αποκληρώσουν.
- Όχι. Θα με αποκεφαλίσουν. - Ορίστε! Να η βέργα.
Δεν έφαγα καν το κέικ που παρήγγειλαν.
Γιατί;
Δεν ήξερα αν είχα αρκετά χρήματα.
Αλλά αυτό είναι γλυκό.
Εσύ;
Εγώ τι;
Θα υπάρχει κάτι που επιθυμείς.
Να φύγω από 'δώ. Να είμαι ελεύθερη.
Θα πήγαινα κάπου όπου δε θα ένιωθα σαν φτωχό ορφανό...
κι όλοι θα ντύνονταν σαν βασιλιάδες.
Δε θα ήμουν εκεί για να παίζω πιάνο.
Ή για να κρατώ την τσάντα της κυρίας Φόκνερ.
Θα μου απηύθυναν χαιρετισμό και θα με εκτιμούσαν.
Θα ήσουν ευπρόσδεκτη.
Ευπρόσδεκτη.
Γύρνα στον στρατώνα σου, Χότζες.
Ο λοχαγός Τζέφρι Σμιθ είναι φίλος.
Η μητέρα του...
Η μητέρα του μου έγραψε...
Δεν έχει νέα του εβδομάδες τώρα.
Και δεν έχει απαντήσει στα δικά μου γράμματα.
Ανησυχώ ότι είναι...
Πρέπει να μάθω αν είναι καλά.
Δεν έχει καμιά σχέση μαζί σου.
Πρέπει να είναι πολύ καλός σας φίλος, έτσι;
Ο καλύτερος.
Θα έκανε το ίδιο για μένα.
Αν κάναμε ήδη τη μισή διαδρομή, δεν αξίζει τον κόπο να γυρίσω πίσω.
Χότζες, σε παρακαλώ.
Με πάσα ειλικρίνεια, κύριε, έτσι όπως σας βλέπω, αν δεν έρθω μαζί...
δεν πρόκειται να βρείτε αυτόν τον λοχαγό Τζέφρι Σμιθ.
Πάω να δω αν μπορώ να σας βρω λίγο φάρμακο.
Τζέφρι, προσπαθείς να παγιδεύσεις τον αξιωματικό μου, κανάγια;
Κύριοι. Μια σκέψη.
Ξέρετε ποιο είναι το πρόβλημα με τους θρύλους που διαβάζει ο Τόλκιν;
- Διαφώτισέ με, Ρόμπι. - Δεν έχουν γυναίκες.
Δεν εννοώ χλωμές, τρεμάμενες κόρες που κάθονται σε πύργους.
Μιλάω για χυμώδεις, άγριες γυναίκες.
- Κάθισε κάτω. - Γυναίκες της Νότιας Ευρώπης.
Γυναίκες με μεγάλα φλασκιά κρασί στα κεφάλια τους.
Ρόμπι, αδυνατείς να καθίσεις ήσυχος;
- Σαν τη σερβιτόρα μας, εκεί. - Για όνομα του Θεού.
Ρόμπι, αν χάσω την παρτίδα εξαιτίας της φλυαρίας σου...
Θα τη χάσεις εξαιτίας μου.
- Τι διαβάζεις τώρα; - Για το βασίλειο των νεκρών.
- Ή τουλάχιστον προσπαθώ. - Βλέπεις τι εννοώ;
Ηγεμονεύει μια γιγάντια γυναίκα, ξέρεις.
Η Χελ, μια πελώρια και αδίστακτη θεά.
- Αυτό δεν είναι αρκετά άγριο για σένα; - Είναι η σερβιτόρα μας.
Η Χελ;
Ναι, κυβερνά το βασίλειο των νεκρών. Η Χελχέιμερ.
Εκεί πηγαίνουν οι νεκροί πολεμιστές, αν πεθάνουν με λάθος τρόπο.
- Ποιος είναι ο λάθος τρόπος; - Ειρηνικά.
Από ασθένεια, γεράματα. Οτιδήποτε άλλο εκτός από μάχη.
Αυτή η ιδέα μου αρέσει.
- Συγγνώμη, σου αρέσει ο θάνατος στη μάχη; - Όχι κυριολεκτικά.
Μπορεί να πεθάνω όπως επιλέξουν οι Μοίρες, δεν εξαρτάται από μένα αυτό.
Αλλά αυτό που μπορώ να κάνω είναι να επιλέξω πώς θα ζήσω.
Με θάρρος ή με δειλία.
Χέλχιμιρ! Είναι η προειδοποίησή μας. Η πρόκλησή μας.
Το ξέρω. Αλλά μάθε να το προφέρεις πρώτα.
Εμπρός. Προκαλέστε με. Αναθέστε μου μια αποστολή.
- Θα δείξω πώς ν' αποφύγετε τη Χέλχιμιρ. - Σε προκαλώ να...
- ... μείνεις σιωπηλός για 25 λεπτά. - Σκάσε, Τζέφρι.
- Μιλάω σοβαρά. - Κάνε πρόταση στη σερβιτόρα.
- Κρίστοφερ. - Τι;
- Έξοχη ιδέα. - Ρόμπι, μην τολμήσεις να το κάνεις.
Αυτό είναι πρόκληση ενάντια στη Χέλχιμιρ.
Χελχάιμερ!
Κυρία. Κυρά της λίμνης, άγγελε των ονείρων μου.
Θα μου κάνετε την υπέρτατη τιμή...
να μοιραστείτε ένα αιώνιο μέλλον μαζί μου...
Πρέπει να φτιάξουμε μια λέσχη.
- Τι; - Μια αδελφότητα.
Δεν είμαστε ήδη λέσχη; Μια λέσχη τσαγιού;
Η λέσχη τσαγιού είναι ένα μέρος όπου θα πήγαινε η μητριά μου.
Η Λέσχη Τσαγιού.
Δεν ακούγεται καλύτερο επειδή το επανέλαβες.
- Τα Παιδιά του Μπέρμιγχαμ. - Αυτό ακούγεται σαν νούμερο τσίρκου.
Τα Παιδιά του Barrow's Stores.
Μπαροβιανοί.
Η Μπαροβιανή Λέσχη Τσαγιού.
- Είναι πολύ μεγάλο. - T.C.B.S.
Οι T.C.B.S.
Σίγουρα δεν ακούγεται σαν ασθένεια;
Δε με νοιάζει το όνομα. Αρκεί να ορκιστούμε πίστη ο ένας στον άλλον.
Ακριβώς.
T.C.B.S. Αυτό έκλεισε. Τώρα τι κάνουμε;
- Αλλάζουμε τον κόσμο. - Ωραία. Κάτι απλό.
Μέσω της τέχνης, γελοίε. Με τη δύναμη της τέχνης.
Αδέλφια, θα ακολουθήσετε τους συντρόφους σας...
στην προσπάθεια να αλλάξει ο κόσμος;
Ναι.
Χελχάιμερ!
- Χελχάιμερ! - Χελχάιμερ!
Χελχάιμερ!
"Δεν ταιριάζει σ' εμάς, νομίζω...
"ν' ακολουθούμε τους λύκους, να παλεύουμε μεταξύ μας...
"σαν κουτάβια που οι Μοίρες μεγαλώνουν πεινασμένα..."
"... ήρθαν οι Μοίρες να ορίσουν το μέλλον του βασιλόπουλου.
"Θα γίνει ξακουστός πολεμιστής, είπαν...
"κι ο καλύτερος απ' όλους τους πρίγκιπες.
Από 'δώ, παρακαλώ.
Δεν έχω καπέλο.
- Τι; - Δεν έχω καπέλο.
Δεν πειράζει.
Όλες είναι γελοίες, εξάλλου.
Τι σημαίνει;
Ανοησίες.
Ένας γέρος παρακολουθεί έναν άτυχο βάτραχο...
που δεν προσγειώνεται ομαλά και τον τρώει ένας σκύλος.
- Εσύ το επινόησες αυτό; - Ναι.
Ολόκληρη γλώσσα;
Κλίσεις ρημάτων, λεξιλόγιο, τα πάντα.
Η επόμενη γλώσσα μου θα έχει μουσική.
"Cellar door."
Είναι η πιο μουσική λέξη που μπορώ να σκεφτώ.
"Cellar door." Έχει κάτι ο ήχος του.
Το σχήμα του στόματος.
Αν το πεις πολλές φορές αρχίζει να γίνεται κάτι μαγικό.
- Είναι ανόητο. - Ναι, αν το πεις έτσι.
Μια λέξη δεν είναι όμορφη μόνο λόγω του ήχου της.
Είναι το πάντρεμα ήχου και νοήματος...
η πόρτα για το κελάρι...
ένα μέρος όπου μπορεί να συμβεί κάτι μαγικό και μυστηριώδες.
Συγγνώμη, μόλις απέρριψες τη βάση ολόκληρης της γλώσσας μου;
Η γλώσσα σου δεν αξίζει τίποτα αν ξεχάσεις αυτό το σημαντικό στοιχείο.
- Έτσι λες; - Ναι, έτσι λέω.
Άκου.
Χέρι.
- Μπορεί να είναι μια όμορφη λέξη... - Ναι, είναι.
Αλλά σημαίνει πολύ περισσότερα λόγω όσων συνδέουμε με αυτήν.
Άγγιγμα.
Οι λέξεις δεν είναι όμορφες για τον ήχο τους.
Είναι όμορφες για το νόημά τους.
- Πες μου μια ιστορία. - Ορίστε;
Την ιστορία του Cellar Door.
- Όχι, δεν μπορώ. - Γιατί;
- Όταν μου ζητούν να παίξω πιάνο... - Αυτό είναι τελείως διαφορετικό.
Πες μου μια ιστορία.
Σε όποια γλώσσα θες.
- Μη γίνεσαι γελοία. - Ο θρύλος του Cellar Door.
Όχι, δεν είμαι μαϊμού σε τσίρκο.
Αρχίζει με την άφιξη μια περήφανης και πεισματάρας πριγκίπισσας.
- Ναι, έχεις δίκιο γι' αυτό. - Απαιτεί ψυχαγωγία.
Η πριγκίπισσα Σέλαρντορ πλήττει.
Πλήττει με τα γλυκά, τα μάφιν, τις έξοχες πορσελάνες...
Λαχταρά μια άλλη ζωή.
- Δεν είναι όνομα. - Τι;
Είναι κάτι άλλο.
Σέλαρντορ. Δεν είναι όνομα πριγκίπισσας, δεν μπορεί να είναι.
Το Σέλαρντορ...
είναι τοποθεσία.
Είναι τοποθεσία. Ένα αρχαίο μέρος.
Αδύνατον να το φτάσεις, παρά μόνο με μια πολύ επικίνδυνη αναρρίχηση.
Κρέμεται... όχι...
Όχι;
Δεν είναι αναρρίχηση...
Πόρτα...
Δρόμος... μονοπάτι. Είναι μονοπάτι.
Μονοπάτι μέσα σ' ένα πυκνό, σκοτεινό δάσος.
Αλήθεια;
Και στην καρδιά του Σέλαρντορ, που είναι βωμός...
βρίσκεται ένα εξαιρετικό θέαμα.
Μια περήφανη και πεισματάρα πριγκίπισσα;
Είναι ένα μέρος που σέβονται όλοι όσοι το γνωρίζουν.
Ένα ιερό μέρος, που στο κέντρο του έχει...
Τι έχει;
Δέντρα.
Δέντρα;
Ένα ολότελα μαύρο, σαν τον έβενο, κι ένα λευκό σαν οστό.
Και τα δυο περιέχουν ένα θανατηφόρο δηλητήριο στο ρετσίνι τους.
Αλλά έχουν μεγαλώσει μαζί, εδώ και χιλιάδες χρόνια.
Γέρνουν το ένα προς το άλλο σαν να παλεύουν ή σαν...
Οι ρίζες...
τα κλαδιά των δύο δέντρων απλώνονται, στρίβουν...
αγκαλιάζουν το ένα το άλλο και τελικά γίνονται ένας και μόνο κορμός.
Τα δηλητηριώδη ρετσίνια ενώνονται σε ένα ισχυρό, ζωοδόχο φίλτρο.
Το νερό του Σέλαρντορ.
Τι κάνει;
- Τι κάνει; - Ναι. Τι κάνει;
- Αν το πιεις... - Ναι;
Αν γευτείς το νερό του Σέλαρντορ...
αποκτάς τη δύναμη της όρασης.
Όραση πέρα από την όραση.
Όραση μέσα στα πιο βαθιά, τα πιο σκοτεινά μέρη της ανθρώπινης καρδιάς.
Είναι μια πεινασμένη, ισχυρή μαγεία.
Μια μαγεία πέρα από οτιδήποτε άλλο έχει νιώσει ποτέ κανείς.
Γιατί το έκανες αυτό;
Με κυρίευσε το πνεύμα του Σέλαρντορ.
Εμπρός. Σειρά σου.
Όχι.
Ποιο είναι το χειρότερο που μπορεί να συμβεί;
Δεν έπρεπε να μελετάς;
Ναι. Ευχαριστώ.
- Ακούγονται συναρπαστικοί. - Ναι.
Δε λέω πως οτιδήποτε λένε θα είναι εντελώς συναρπαστικό.
- Θα είναι εντάξει. - Ναι.
Ελπίζω να έχω ντυθεί καλά.
Κι άλλο τσάι;
Τι συζητάτε συνήθως;
Μιλάμε για ένα σωρό ενδιαφέροντα πράγματα.
- Πολύ ενδιαφέροντα. - Ενδιαφέροντα, συναρπαστικά...
Αυτό όταν δεν προσπαθούμε ν' αλλάξουμε τον κόσμο.
Όταν δεν προσπαθούμε ν' αλλάξουμε τον κόσμο, το ενδιαφέρον μας, δις Μπρατ...
Παρακαλώ. Λέγετέ με Ίντιθ.
- Είναι η εισαγωγή μας στο πανεπιστήμιο. - Όλοι προσπαθείτε για Οξφόρδη;
Ο Τόλκιν κι εγώ, ναι.
Οι άλλοι δύο θέλουν το Κέιμπριτζ.
- Οι προδότες. - Έχετε άγχος;
Ο Ρόμπι όχι.
Δεν πιστεύω στις εξετάσεις. Γράφω ό,τι σκέφτομαι.
Αν θέλουν να μου βάλουν βαθμό, δικό τους θέμα.
- Πολύ επαναστατική προσέγγιση. - Ευχαριστώ.
Θα ήθελα να σας ακούσω να παίζετε πιάνο, δις...
Ίντιθ.
Παίζει υπέροχα.
- Κι εσύ είσαι συνθέτης, σωστά, Κρίστοφερ; - Ναι.
- Έχει εκδοθεί. - Θεέ μου.
Ποιους συνθέτες θαυμάζεις;
- Μου αρέσουν οι Ρομαντικοί. - Κι εμένα.
Μπετόβεν. Μπραμς. Βάγκνερ.
Εκτιμώ τον Βάγκνερ. Δεν είμαι σίγουρος ότι μου αρέσει.
Τον "εκτιμάς";
Ναι. Ως συναισθηματικό μέσο, εννοώ.
- Οι όπερες είναι κάπως... - Λατρεύω τον "Χρυσό του Ρήνου".
- Ο Κρίστοφερ τις βρίσκει μακροσκελείς. - Όχι, καθόλου.
Δε σε κατηγορεί κανείς.
Δε χρειάζονται έξι ώρες για την ιστορία ενός δαχτυλιδιού.
Γκίλσον, δεν ξέρεις τι λες.
Οι όπερες μπορεί να θεωρηθούν μακροσκελείς και κουραστικές...
αλλά για τη δική μου μουσική, ανεξαρτήτως διάρκειας...
είναι σημαντικό να έχει καρδιά, μια αίσθηση μέθης...
- Πρέπει να φύγουμε. - Κιόλας;
Ναι, η κυρία Φόκνερ θα ανησυχεί.
Έχει μείνει τόσο τσάι.
Μα έχουμε εξετάσεις κι εγώ πρέπει να μελετήσω.
Λυπάμαι. Γεια σας.
Χάρηκα που σας γνώρισα.
- Γεια σας. - Αντίο, Ίντιθ.
Θα φέρω τα πανωφόρια μας.
Ντρέπεσαι για μένα;
Ορίστε;
- Δε βρίσκω άλλη εξήγηση. - Δεν ξέρω για ποιο πράγμα μιλάς.
Ξέρεις πώς περνώ τις μέρες μου, Τζον.
Με έχεις δει. Είμαι συνοδός.
Αιχμάλωτη.
Δεν υπάρχουν μυστικές λογοτεχνικές λέσχες για μένα.
Καμία διαφυγή.
Παίζω πιάνο για την κυρία Φόκνερ.
Φρικτά, αισθηματικά τραγούδια στο πιάνο.
Κάθομαι μαζί της τα βράδια. Της διαβάζω. Κεντάω μαζί της.
Την ακούω.
Έχω πάθος με τον Βάγκνερ.
Θέλω να μιλήσω γι' αυτόν. Να συζητήσω. Να αντιπαρατεθώ.
Αλλά εσύ...
Καλυφθείτε!
Τρέξτε, κύριε!
Είμαστε ασφαλείς, νομίζω.
Είμαστε εντάξει.
Ας μείνουμε εδώ, κύριε.
Ας μείνουμε εδώ.
Δεν ξέρεις κάτι πιο εύθυμο, αγαπητή μου;
"Μορφές στην ομίχλη...
"έχω καιρό να σε δω
"Χέρια και πρόσωπα χλωμά, ήσυχα μάτια
"Στεφανωμένοι με γιρλάντα φτιαγμένη από χέρια νεκρά...
"Από μια θύμηση που ποτέ δεν πεθαίνει
"Ένας από εσάς είναι ψηλός κι ευλύγιστος
"Καλός ν' αγαπήσεις και πλάι του να πολεμήσεις
"Μόνο η κηλίδα μιας θανάσιμης διαμάχης
"Μόνο αυτό και τα χρόνια χωρίζουν"
- Είναι φρικτό. - Είναι υπέροχο.
- Μην είσαι ηλίθιος. - Δεν έχει τελειώσει ακόμα.
Είναι υπέροχο.
Είναι Ελληνικό, κατά κάποιο τρόπο. Η συντροφική αγάπη.
Είναι πολύ συναισθηματικό. Να είσαι περήφανος.
Λοιπόν. Ποιος έχει σειρά; Τόλερς;
Όχι, δεν έχω τίποτα καινούργιο.
Αλήθεια;
Αφού ο Τόλκιν προδίδει την αδελφότητα μ' ένα κενό...
θα σας δείξω κάτι απολύτως έκφυλο.
Αυτό δεν μπορεί να είναι καλό.
Θεέ και Κύριε.
Αντιγραφή, δυστυχώς.
Χρειάζομαι ζωντανά μοντέλα.
Αυτό αποκλείεται, φυσικά.
Αυτό δεν είναι δικό σου, υποθέτω.
Οι αριστοκρατικές αξιώσεις του πατέρα μου;
Φυσικά δεν έχει όπλο, ούτε έπαυλη, ούτε κοπάδι από σπάνιελ.
Αλήθεια δεν έγραψες τίποτα;
Ούτε εμπνευσμένο από τη διδα Μπρατ;
Μη γίνεσαι κακός, Γουάιζμαν. Η Ίντιθ κι εγώ απλώς συγκατοικούμε.
Ώστε η καρδιά της είναι ελεύθερη; Σ' ευχαριστώ. Χαίρομαι γι' αυτό.
Ώστε δεν έγραψες τίποτα;
Δεν μπορώ να βρω τον ρυθμό μου. Νιώθω ότι δε συγκεντρώνομαι.
Ξέρεις τι σύμπτωμα είναι αυτό;
Δυσκοιλιότητας;
Έρωτα. Αμοιβαίου ή όχι.
Ναι. Ευχαριστώ. Υπέροχη αίσθηση της ανθρώπινης κατάστασης, Κρις.
Κρίμα που δε διακρίνεται στη μουσική σου.
Εκπλήσσομαι που περιμένεις να πιστέψουμε έστω και μια λέξη απ' όσα λες, Τόλκιν.
Τι σημαίνει αυτό;
Κράτησες μυστική την ύπαρξη της υπέροχης διδας Μπρατ.
- Ποιος ξέρει τι άλλο μας κρύβεις. - Κρίστοφερ.
Μια σύζυγο, τρία παιδιά κι ένα ράντσο στην Αργεντινή. Αφού ρωτάς.
Μακάρι να είχα την κρυφή ζωή του Τόλκιν, σωστά, Τζεφ;
Μπορούμε να παίξουμε;
Είπες ότι λείπει.
Έλειπε.
Λείπει...
Τζέφρι, δώσε αυτό γρήγορα. Ευχαριστώ.
- Κύριε. - Κύριε διευθυντά.
- Τι συμβαίνει εδώ; - Είπατε ότι μπορώ να φέρω φίλους.
- Όσο λείπετε. - Η θεία σου είναι καλύτερα.
Επέστρεψα.
Έχω δουλειά. Διώξε τους.
Τους υποσχέθηκα ότι μπορούν να μείνουν.
Οι συνθήκες άλλαξαν, όμως.
Και τώρα θα πάνε σπίτια τους.
Χελχέιμερ.
Μη γίνεσαι γελοίος.
Χελχέιμερ.
Αν όχι τώρα, πότε;
Κύριε;
Προτιμώ να μην αθετήσω την υπόσχεση φιλοξενίας.
Δεν το βρίσκω πρέπον.
Νομίζεις...
Με συγχωρείς. Τι είπες;
Δεν είναι πρέπον, κύριε.
Πατέρα, είναι αγένεια. Τα παιδιά ήρθαν να μελετήσουμε.
Και να παίξετε μπιλιάρδο.
Ναι, και να παίξουμε μπιλιάρδο.
Έχουμε δουλέψει σκληρά, κύριε. Και είναι φίλοι μου.
Και τους έδωσα μια υπόσχεση, την οποία...
με όλο τον σεβασμό, θα ήθελα να κρατήσω.
Πολύ καλά.
Γκίλσον, είσαι ήρωας.
- Σταματήστε. - Ήρωας.
Χελχέιμερ.
Υπάρχει μια λέξη στα παλαιά Γερμανικά, δεν έχει μετάφραση...
αλλά σημαίνει δώρο που προσφέρεται δειλά μετά από μια διαφωνία.
Drachenfutter.
Κυριολεκτικά, "Τροφή Δράκου".
Τετραλογία Ρίχαρντ Βάγκνερ ΤΟ ΔΑΧΤΥΛΙΔΙ ΤΩΝ ΝΙΜΠΕΛΟΥΓΚΕΝ
Τώρα έγινα δράκος;
Ο Βάγκνερ έγραψε τέσσερις πράξεις.
Αρχίζει μ' ένα δαχτυλίδι...
ένα πανίσχυρο μαγικό δαχτυλίδι, φτιαγμένο από έναν νάνο.
Τον Άλμπεριχ.
Ξέρω λίγα πράγματα από Γερμανική μυθολογία.
Αλλά για να υποτάξεις τη δύναμή του, πρέπει να απαρνηθείς την αγάπη.
Πολύ λογική ανταλλαγή, κατά τη γνώμη μου.
Επειδή είσαι ένας ψυχρός Βίκινγκ.
Δύο, παρακαλώ. Στο επάνω διάζωμα.
- Το επάνω διάζωμα είναι πλήρες. - Ορίστε;
Τα διαζώματα είναι πλήρη. Λυπάμαι.
- Δεν υπάρχει απολύτως τίποτα; - Αυτό σημαίνει "πλήρες", κύριε.
Υπάρχουν θέσεις στον εξώστη.
Στον εξώστη.
Αλλά κοστίζουν πέντε σελίνια.
Και ζητάμε από τους θεατές να είναι ευπρεπώς ενδεδυμένοι εκεί, κύριε.
Πάμε.
Ίντιθ.
Ακολούθησέ με.
- Συγγνώμη. - Δεν πειράζει.
Ταπεινωτικό.
Μετρούσα τις πένες. Είναι ντροπή.
Δε θα ζήσω έτσι τη ζωή μου.
Ούτε κι εσύ πρέπει.
- Εισιτήρια είναι. Μπορούμε... - Δεν είναι τα εισιτήρια.
Είναι το να μη χάσεις όσους αγαπάς.
Να τους φροντίζεις.
Η μητέρα μου...
Ήταν άρρωστη.
Δεν ξέρω τι είχε.
Αλλά ίσως αν μπορούσα να πληρώσω έναν γιατρό...
τότε...
Με συγχωρείς.
Είναι ανώφελο.
Ήταν καλή ιδέα, πάντως.
Μπορείτε να ξεκινήσετε.
Εισαγωγικές για Οξφόρδη. Διαγώνισμα 1.
Η ώρα είναι εννέα κι έχετε τρεις ώρες.
Καλή επιτυχία.
Μπορώ να ξαναδώσω.
Μπορώ να ξαναδώσω και μπορώ να περάσω.
Δεν αρκεί να περάσεις. Χρειάζεσαι υποτροφία.
Ανησυχώ, Ρόναλντ.
Σίγουρα ο νεαρός Γκίλσον δε χρειάζεται υποτροφία.
- Όσο για τον Τζέφρι Σμιθ... - Αυτό δεν αφορά τους φίλους μου.
Ενθαρρύνουμε, ωθούμε ο ένας τον άλλον.
Η συγκάτοικός σου. Η δεσποινίς Μπρατ.
Η Ίντιθ δεν έχει σχέση με την αποτυχία μου.
Σε είδαν να βγαίνεις από το δωμάτιό της. Τη νύχτα.
Μιλούσαμε. Συζητάμε.
- Ώστε είναι αλήθεια. - Φυσικά. Αυτό δεν...
Το βράδυ πριν την εξέταση τη συνόδευσες στην όπερα.
Ούτε αυτό έχει κάποια σχέση;
Δεν είναι καν Καθολική, Ρόναλντ.
Η μητέρα σου έκανε μια θυσία.
Ήξερε ότι πεθαίνει κι εμπιστεύτηκε σ' εμένα το μέλλον και την εκπαίδευσή σου.
Σκοπεύω να το τιμήσω αυτό.
Ήρθε η ώρα να επιλέξεις...
αν θα ακολουθήσεις το παράδειγμά της.
Δεν καταλαβαίνω.
Οφείλω να σου ζητήσω να κόψεις κάθε επαφή με τη διδα Μπρατ.
Αυτό είναι γελοίο. Είναι εντελώς άδικο.
- Παρ' όλα αυτά... - Όχι. Όχι, εγώ...
Δεν μπορώ. Δε θα το κάνω.
- Είμαι ο νόμιμος κηδεμόνας σου... - Ναι, αλλά δεν καταλαβαίνετε.
- Καταλαβαίνω απολύτως. - Όχι. Πάτερ.
Την αγαπώ.
Μακάρι...
Ρόναλντ, μακάρι να απολάμβανες τις ίδιες πολυτέλειες με τους άλλους.
- Μακάρι... - Όχι, ζηλεύετε.
Δεν επιθυμείτε καθόλου αυτό. Ζηλεύετε.
Δεν το εννοείτε αυτό. Είστε ιερέας. Δεν ξέρετε από έρωτα. Πώς να ξέρετε;
- Άκουσέ με. - Θέλετε να μείνω μόνος.
Θέλετε να ζήσω μόνος, όπως εσείς, να μην έχω τίποτα. Όχι. Δε θα ζήσω έτσι.
Αν μετά την ηλικία των 21, εξακολουθείς να νιώθεις το ίδιο...
είσαι, φυσικά, ελεύθερος να κάνεις ό,τι θέλεις.
Ως τότε, έχεις ένα καθήκον να εκπληρώσεις.
Και θα το εκπληρώσεις, Ρόναλντ.
Ορκίζομαι στον Θεό, θα το εκπληρώσεις.
Δε γίνεται να αποτύχω ξανά.
Και ξέρεις τι θα γίνει αν δεν μπω στην Οξφόρδη.
Μπορώ να γίνω ιερέας, αλλά δε νομίζω ότι η αγαμία είναι αυτό που θέλουμε κι οι δυο.
Ίντιθ;
Ίντιθ, είναι μόνο ώσπου να ενηλικιωθώ.
Για τον Θεό, Ρόναλντ. Μη γίνεσαι τόσο μελοδραματικός.
Δεν έχει σημασία.
Μην το λες αυτό. Και βέβαια έχει σημασία.
Δεν ξέρω γιατί το παίρνεις τόσο βαριά.
Τα πράγματα απλώς επιστρέφουν στο φυσιολογικό. Στην πραγματικότητα.
Όχι, δεν εγκαταλείπω το μέλλον μας. Γι' αυτό...
Αρνούμαι να το εγκαταλείψω.
Και βέβαια θα το κάνεις.
Πιο σύντομα από όσο νομίζεις.
- Το ίδιο κι εγώ. - Όχι, δεν είναι αλήθεια.
Ίντιθ, σε παρακαλώ...
Αφέθηκα να πιστέψω ότι υπάρχει ευτυχισμένο τέλος για ανθρώπους σαν εμάς.
Αλλά δεν υπάρχει. Δεν μπορεί να υπάρξει.
Αλλά εσύ θα έχεις το ευτυχισμένο τέλος σου.
Ελπίζω να περάσεις καλά στην Οξφόρδη.
Όχι. Ίντιθ.
Θέλω τη βοήθειά σου.
Πρέπει να ξεκουραστώ, Σαμ. Εσύ πρέπει να βρεις τον Τζέφρι.
- Δε σας αφήνω εδώ. - Σαμ.
- Δε σας αφήνω εδώ. - Σαμ. Είναι διαταγή.
Βρες τον Τζέφρι και πες του να μην απελπίζεται.
Πες του ότι η T.C.B.S., εμείς...
Απλώς κράτα τον στη ζωή.
Ευχαριστώ, Σαμ.
- Είναι δράκος; - Είναι δράκος.
Για τον Θεό.
Αναρωτιόμουν αν έχω αναφέρει ξανά...
Το σκηνικό είναι εμπνευσμένο απ' την αρχιτεκτονική του Τρίνιτι.
ΟΞΦΟΡΔΗ, ΑΓΓΛΙΑ
Αλλά περί τίνος πρόκειται;
- Εσύ είσαι ο ποιητής; - Όχι, ο Τζέφρι.
Εσείς της Οξφόρδης πρέπει να προσπαθήσετε πιο πολύ.
- Πού πάμε τώρα; - Ναι, πες.
Ναι, πού θα πάμε...; Με συγχωρείς.
Λοιπόν.
Θα κλέψουμε λεωφορείο; Αυτό είναι το σχέδιό σου;
- Γκίλσον! Ησυχία! - Γρήγορα!
Στον αγώνα ήταν οι άνδρες της Οξφόρδης εναντίον των παίδων του Κέμπριτζ.
Ο διαιτητής ήταν τυφλός.
Κηρύσσω την έναρξη της τρίτης συνεδρίασης του T.C.B.S. στην Οξφόρδη.
Και καλωσορίζω τις δεσποινίδες από την παμπ Eagle and Child...
ως επίτιμες καλεσμένες.
Είθε πάντα να συναντιόμαστε σε εγκαταλελειμμένα λεωφορεία.
- Υπερβολή το "εγκαταλελειμμένο". - Ίσως λίγο.
Τι είναι το T.C.B.;
Το T.C.B.S.
Δε νομίζω ότι σου αρέσω, κ. Διαρρήκτη.
- Συγγνώμη, εγώ... - Ζητώ συγγνώμη εκ μέρους του.
- Θρηνεί για κάποια. - Τι;
Θρηνεί για την όμορφη διδα Μπρατ.
- Μην του δίνεις σημασία. - Ποια είναι αυτή;
- Καμιά. - Αλήθεια, Τόλερς;
Έτσι όπως είσαι εδώ και δυο μήνες...
Δεν είναι ωραίο να μιλάς για άλλη όταν είσαι με κάποια.
Έχεις απόλυτο δίκιο. Ζητώ συγγνώμη, Μιρτλ.
Μπέριλ με λένε.
Βλέπεις; Είναι στην αγκαλιά μιας όμορφης κοπέλας και δε θυμάται ούτε τ' όνομά της.
Συγγνώμη αν οι δυσκολίες μου εμποδίζουν τη διασκέδασή σου.
Πήρες μια απόφαση, Τόλκιν. Δε σε ανάγκασε κανείς.
- Ορίστε; - Την Ίντιθ ή την Οξφόρδη.
Διάλεξες την Οξφόρδη και να 'σαι!
Σ' ένα επιταγμένο λεωφορείο με τρία όμορφα κορίτσια και τους φίλους σου. Απόλαυσέ το!
- Δε με ανάγκασε κανείς; - Α, ναι...
- Ο ιερέας. Ο ευεργέτης σου. - Κρις, παρεκτρέπεσαι.
- Μη μιλάς για... - Ευχαριστώ. Ήταν υπέροχα.
Εσύ την άφησες. Δεν την ήθελες πιο πολύ από την Οξφόρδη.
Όχι. Δεν είχα επιλογή.
- Τι σε κάνει αυτό; Τι πρόβλημα έχεις; - Βούλωσέ το!
Για όνομα του Θεού, Τόλερς.
Κρις. Συγγνώμη, Κρις.
- Να πάρει η ευχή, Τόλερς. - Είσαι καλά;
Για διανοούμενος, έχεις εντυπωσιακό δεξί κροσέ.
- Χτύπα με. Σε παρακαλώ. - Όχι.
- Χτύπα με τώρα. Σε παρακαλώ. - Ξέχασέ το.
- Κρις, σε παρακαλώ.
Δεν πειράζει.
Όχι, ήταν φρικτό αυτό που έκανα. Συγγνώμη.
Αυτό που πρέπει να καταλάβεις, Τόλκιν...
φτωχό, άνομο ορφανό...
είναι ότι είμαστε αδέλφια σου, πάντα.
Ναι, φυσικά.
Ακριβώς.
Αυτή είναι παραπάνω από φιλία.
Είναι συμμαχία.
Μια ανίκητη συμμαχία.
Χελχάιμερ!
Χελχέιμερ.
Κάθε φορά το λέει λάθος.
- Χρειάζομαι ένα ποτό. - Πού πήγαν τα κορίτσια;
Κάτω.
Κράτα την πόρτα, Τζορτζ.
s u b s 4 f r e e . i n f o
Σε άφησαν ολόκληρο.
Αύριο θα μιλήσουν στον πρύτανη.
Εσύ;
Ο Γκίλσον κι ο Γουάιζμαν, τα γουρούνια του Κέμπριτζ...
αφέθηκαν ήδη ελεύθεροι.
Εγώ δεν ήμουν τόσο τυχερός.
Θα είμαι μαζί σου στο γραφείο του πρύτανη αύριο.
- Θάνατος δια κηρύγματος. - Λυπάμαι, Τζεφ.
- Δε φταις εσύ. - Φταίω.
Αν δεν ήμουν εγώ, θα ήσουν στην αγκαλιά της υπέροχης Μαίρης τώρα.
Σε παρακαλώ. Μόλις εκδήλωσα ενδιαφέρον...
άρχισε να μιλάει για τον αγαπημένο της.
Εγώ τα πήγαινα καλά μέχρι που τα κατέστρεψε όλα ο Γουάιζμαν.
Δις Ίντιθ Μπρατ
Ο πρύτανης ειλικρινά έγραφε στη μητέρα μου.
Έχω ελπίδα να γίνω ποιητής μετά από αυτό;
Θα τρελαθεί. Οπότε, έτσι έχουν τα πράγματα.
Ο Τζέφρι έχασε μόνο την καριέρα του. Εσύ πώς τιμωρήθηκες, Τόλκιν;
Αποβλήθηκα.
Αστειεύεσαι, Τόλερς;
Δεν μπορούν να σε διώξουν για ένα πικνίκ σε λεωφορείο.
Το λεωφορείο ήταν το λιγότερο.
Δεν έπιασα τους βαθμούς.
Σύμφωνα με τον πρύτανη, δεν έχω ταλέντο στους Κλασικούς...
και μόνο ένα μέτριο ενδιαφέρον για τους αρχαίους Έλληνες.
- Δε θα εγκρίνουν την υποτροφία μου. - Αυτό δε σημαίνει ότι θα φύγεις.
Φυσικά και όχι. Ανόητο εκ μέρους μου.
Όταν επιστρέψει από το Μόντε Κάρλο η μητέρα, θα της ζητήσω μια επιταγή.
Τι θα κάνεις;
Θα είμαι υπότροφος ως το τέλος της περιόδου.
Μετά πρέπει να χρηματοδοτήσω μόνος τις σπουδές μου.
Πράγμα αδύνατον, φυσικά, οπότε θα βρω δουλειά, μάλλον.
Τι θα κάνεις;
Θα γυρίσω στο Μπέρμιγχαμ και θα δουλέψω σε φούρνο.
Ή θα φτιάχνω παπούτσια για πλούσιους βλάκες σαν εσάς...
που επιδεικνύουν τα λεφτά τους.
Μου χρειάζεται ένα καινούργιο ζευγάρι.
Αλλά, σοβαρά, πάντα είχες περισσότερο ταλέντο από όλους μας.
Και, θα είμαι ειλικρινής...
μερικές φορές σε μισούσα γι' αυτό.
Αλλά από όλους μας, είσαι ο τελευταίος που πρέπει να αποβληθεί.
Αύριο είναι ο τελευταίος μας αγώνας.
Θα μας λείψει το να σας τσακίζουμε, παιδιά.
Σε παρακαλώ.
Γουάιζμαν, σταμάτησέ τον!
- Μπράβο, Τόλκιν. - Ευχαριστώ.
Ωραίο παιχνίδι, παιδιά.
- Πολύ ωραίο παιχνίδι. - Μπράβο, ψηλέ.
- Δε γελοιοποιήθηκες, Τόλερς. - Συγγνώμη, ποιο ήταν το σκορ;
Μπράβο, παιδιά.
Γεια σου, μητέρα.
- Μπράβο, Τζέφρι. - Ευχαριστώ που ήρθες.
- Ισχύει το δείπνο μας αργότερα; - Ναι. Στις επτά.
Θα είναι κι ο πατέρας σου εκεί.
Με συγχωρείτε, κυρία Σμιθ.
Θα μπορούσα να σας μιλήσω λίγο;
Λοιπόν;
Πρόκειται για τον Τζέφρι και την ιστορία με τον πρύτανη.
- Είναι μια φρικτή παρεξήγηση. - Θα προτιμούσα να μην το συζητήσω.
Εγώ είμαι υπεύθυνος για ό,τι συνέβη...
και σας διαβεβαιώ ότι τιμωρήθηκα δεόντως.
Σας παρακαλώ, μη δυσκολέψετε κι άλλο τον Τζέφρι.
Είναι απ' τους πιο φιλότιμους ανθρώπους που ξέρω. Κι ο πιο ευγενικός.
Προσπαθεί πολύ να σας κάνει περήφανη. Κι έχει εξαιρετικά ταλέντα.
Ξέρω ότι ξεπερνώ τα όρια...
- Εσείς ήσαστε υπεύθυνος; - Ναι, και αποβλήθηκα.
Δε χρειάζεται ν' ανησυχείτε για την επιρροή μου πια.
Και...
Σε ποια ταλέντα αναφέρεστε;
Είναι ποιητής.
Έχουν εκδοθεί ποιήματά του σε πανεπιστημιακά περιοδικά.
Θα με σκότωνε που σας το είπα. Αλλά είναι καλός.
Καλό σας απόγευμα.
Κύριε Τόλκιν;
- Αυτό είναι για εσάς. - Ευχαριστώ.
Φύγετε απ' το γρασίδι!
Έχεις ιδέα τι ώρα είναι;
Ανόητε γέρο!
Ράιτ, είναι δικός σου;
Δεν το νομίζω.
Ανόητε...
Φύγε απ' το γρασίδι!
Χαίρε, Ερέντελ...
λαμπρότερη από τα αστέρια που στάλθηκαν στη γη.
Ρόναλντ. Ρόναλντ, σήκω.
Σήκω. Εγώ είμαι. Ξύπνα.
- Ξύπνιος είμαι. - Ξύπνησες όλη σχολή.
Δεν μπορούν να με διώξουν δυο φορές.
- Σύνελθε. - Έτσι δεν είναι;
Τζεφ! Τζεφ, κάθισε.
Πιες ένα ποτό. Εξαίσιο μαλτ.
Δε θέλω ποτό. Σύνελθε, Τζον.
Θέλεις να έρθεις σ' έναν γάμο;
Ορίστε;
Έναν πολύ όμορφο, Αγγλικό, καλοκαιρινό γάμο.
Δεν καταλαβαίνω.
- Η Ίντιθ. - Συγχαρητήρια.
Ναι, μου έγραψε...
Αρραβωνιάστηκε. Παντρεύεται.
Τζον, αυτό είναι μεγάλη ατυχία.
Συγγνώμη. Είμαι λίγο χάλια.
- Δεν πειράζει. - Συγγνώμη, Τζεφ.
Δεν πειράζει.
Σε κρατάω.
Χαιρετισμός!
Πώς νιώθεις;
Απολύτως εξαίσια.
Έξοχα.
Και τι υπέροχη ιδέα ήταν αυτή, ευχαριστώ.
Το να αγαπάς κάποιον...
που για οποιονδήποτε λόγο δεν ανταποκρίνεται στα αισθήματά σου...
είναι επώδυνο.
Αλλά αν ακούσεις τους ποιητές...
ίσως υπάρχει κάποια ομορφιά σ' έναν τέτοιο έρωτα.
Καίει. Λαμπερά.
Και δε σπιλώνεται από την πραγματικότητα ή τη χρήση.
Είναι το ίδιο καθαρή και δυνατή σήμερα όσο και την πρώτη μέρα όπου ξεκίνησε.
Και υπάρχει ομορφιά σ' αυτό...
νομίζω.
Σ' αυτό ελπίζω, τουλάχιστον.
Άλλος ένας που μιλά αλαμπουρνέζικα.
Πώς σου φαίνεται η Εισαγωγή στα Γοτθικά;
Διόλου άσχημα. Ο πρόλογος είναι καλογραμμένος.
Δεν υπάρχει πολλή απ' την ίδια τη γλώσσα.
- Κρίμα. - Ναι.
- Χτες στον περίβολο... - Θεέ μου. Ήσαστε εκεί.
Άκουσα μια γλώσσα που δε γνωρίζω.
Την άκουσε και το μεγαλύτερο μέρος του Όξφορντσιρ, φυσικά...
ως το Τσίλτερν Χιλς.
- Ήμουν πολύ μεθυσμένος. - Αναμφίβολα.
Ήταν ανοησίες.
Μια γλώσσα που εφηύρα για τις νεράιδες.
Νόμιζα ότι άκουσα λίγα Φινλανδικά.
Ναι. Έκλεψα πολλά στοιχεία.
- Δεν έκλεψες. - Όχι.
Οι γλώσσες ποτέ δεν κλέβουν.
Επηρεάζονται.
Συγγνώμη, δεν ξέρω το όνομά σας.
Εγώ λέγομαι Τόλκιν. Ρόναλντ. Απ' το Κολέγιο Έξετερ.
Με συγχωρείτε.
Ένα παιδί δείχνει και μαθαίνει μια λέξη.
Δέντρο.
Αργότερα μαθαίνει να διακρίνει αυτό το δέντρο από όλα τα άλλα.
Μαθαίνει το ιδιαίτερο όνομά του.
Παίζει κάτω από το δέντρο. Χορεύει γύρω του.
Στέκεται κάτω από τα κλαδιά του, για ίσκιο ή προστασία.
Φιλάει από κάτω του, κοιμάται από κάτω του...
παντρεύεται από κάτω του.
Περνάει από δίπλα του πηγαίνοντας στον πόλεμο...
και ξαναπερνά κουτσαίνοντας στον γυρισμό του.
Λέγεται ότι ένας βασιλιάς έχει κρυφτεί σ' αυτό το δέντρο.
Ένα πνεύμα ίσως κατοικεί στον κορμό του.
Τα χαρακτηριστικά φύλλα του...
σκαλίζονται στους τάφους και τα μνημεία των ιδιοκτητών του.
Από το ξύλο του ίσως φτιάχτηκαν οι γαλέρες...
που έσωσαν τους προγόνους του από εισβολή.
Και όλα αυτά...
τα γενικά και τα ειδικά...
τα εθνικά και τα προσωπικά...
όλα αυτά, τα ξέρει και τα νιώθει...
και τα καλεί με κάποιον τρόπο, έστω και αδύναμο...
εκφέροντας μόνο μία λέξη.
Oak. Βελανιδιά.
Σαξονική λέξη. Πρωτο-Γερμανική.
Συγγενεύει με Παλαιά Σκανδιναβικά. Eik.
Η γλώσσα δεν είναι ποτέ ανοησία.
Η γλώσσα είναι νόημα.
Ιστορία. Με πολλές επιστρώσεις.
Και μια λέξη δίχως νόημα, τι είναι;
Απλώς ένας ήχος.
Μου το έχουν ξαναπεί αυτό κάποτε.
Με λιγότερα λόγια, είμαι σίγουρος.
Υπάρχουν ένα-δυο πρωτότυπα Γοτθικά κείμενα στη βιβλιοθήκη.
Πρέπει να τα δεις.
Δεν μπορώ απλώς να μπω και να ζητήσω τα πρωτότυπα.
Πες ότι σε έστειλε ο καθηγητής Ράιτ.
ΕΙΣΑΓΩΓΗ ΣΤΗ ΓΟΤΘΙΚΗ ΓΛΩΣΣΑ του ΤΖΟΖΕΦ ΡΑΪΤ, PH.D.
Δε θα τον πείραζε.
Δεν είναι αυτό το θέμα. Είναι ο σπουδαιότερος φιλόλογος της Γοτθικής.
- Μπορεί να κολακεύτηκε. - Και βέβαια κολακεύτηκε.
Κανείς δεν έχει δανειστεί αυτό το βιβλίο εδώ και 1.500 χρόνια.
Εγώ το δανείστηκα την περασμένη εβδομάδα.
- Πώς το βρήκες; - Δε θέλω να το χαλάσω για τον Τόλερς.
Δε θα το τελειώσει. Δεν ξέρει ούτε ποιος το έγραψε.
Θα το βουλώσετε; Δεν είναι αστείο.
Άκου, Τόλκιν, ανόητε.
Αυτή είναι η ευκαιρία σου, δεν το βλέπεις;
Ο καθηγητής Γοτθικής σε ενθαρρύνει να αποστατήσεις.
- Τι λες; - Σε δελεάζει στο μάθημά του.
- Συγγνώμη. - Έχει δίκιο.
Δεν μπορώ να μπω έτσι απλά στο τμήμα φιλολογίας.
- Γιατί όχι; - Δεν έχω υποτροφία, αρχικά.
Μου λες ότι το τμήμα φιλολογίας δε δίνει υποτροφίες;
Ναι, σε κάποιον που τυγχάνει να είναι ιδιοφυΐα στις γλώσσες.
Ηλίθιε.
Κύριε καθηγητά!
- Με συγχωρείτε, κ. καθηγητά. - Ναι.
Σκεφτόμουν τη βελανιδιά. Τον συμβολισμό της.
Το δέντρο φύλακας, ο προπομπός της αλλαγής.
Συναρπαστικό. Σπουδάζεις δενδροκομία;
Όχι. Σπουδάζω Λογοτεχνία. Αλλά θα ήθελα...
Γι' αυτό σας σταμάτησα. Θα ήθελα να έρθω στο μάθημά σας.
- Να σπουδάσω φιλολογία. - Στο μάθημά μου;
Ναι. Είμαι ο Τόλκιν. Ρόναλντ Τόλκιν.
Ήμουν έξω από το παράθυρό σας και φώναζα βωμολοχίες σε μπασταρδεμένα Φινλανδικά.
Κι αυτό το θεωρείς σύσταση;
Ξέρω ότι είναι ασυνήθιστο, όμως κατάλαβα ότι το πάθος μου...
αυτό για το οποίο δούλευα όλη μου τη ζωή...
Μπορώ να μιλήσω ειλικρινά, κύριε;
Δε φαντάζεσαι πόσο πολύ το θέλω.
Χρειάζομαι υποτροφία. Τη χρειάζομαι για να σπουδάσω φιλολογία. Με εσάς.
Και θα κάνω τα πάντα για να αποδείξω ότι είμαι άξιος υποψήφιος.
- Τα πάντα; - Ναι.
Όχι.
- Όχι; - Όχι.
Όχι, επειδή αν σας αφήσω στην ησυχία σας...
τότε δε θα έχω το προνόμιο να διδαχθώ από εσάς...
κι αυτό θα αναιρέσει τον σκοπό...
αυτής της πραγματικά τρομακτικής συζήτησης.
- Τόλκιν. - Μάλιστα.
- Γερμανικής προέλευσης. - Έτσι νομίζω, κύριε.
Αγγλοσαξονική, ίσως.
- Ακριβώς. - Tollkuhn.
Υποθέτω ότι δε χρειάζεται να σου μεταφράσω αυτήν τη λέξη.
Απερίσκεπτος.
- Κύριε καθηγητά... - Το μάθημά μου είναι πλήρες, κ. Τόλκιν.
Πλήρες με φοιτητές που μεταφράζουν Παλαιά Αγγλικά...
τουλάχιστον το ίδιο γρήγορα και επιδέξια με εσένα...
και που είχαν ήδη δύο περιόδους να το αποδείξουν.
Καλό απόγευμα.
Χέλχεϊμερ.
Κύριε καθηγητά.
Από παιδί με συνάρπαζε η γλώσσα.
Είχα εμμονή. Επινόησα μια δική μου γλώσσα.
Πλήρεις, ολοκληρωμένες γλώσσες. Κοιτάξτε.
Εδώ είναι... τα πάντα.
Από το Breost-hord. Την καρδιά μου.
Τον θησαυρό του στήθους.
- Και τα σκίτσα; - Έφτιαχνα ιστορίες. Θρύλους.
Εξάλλου, τι είναι η γλώσσα; Δεν είναι μόνο η ονομασία των πραγμάτων, σωστά;
Είναι η ψυχή ενός πολιτισμού, ενός λαού.
- Ναι. Ακριβώς. - Ακριβώς.
Μπορείς να γράψεις 5.000 λέξεις...
για την επιρροή των Σκανδιναβικών στοιχείων στο Gawain;
Ναι, φυσικά. Πότε το θέλετε;
Απόψε.
Μέση Γη.
"Και οι δύο αυτοί αδελφοί κάλεσαν τους πολεμιστές
"Πρόσταξαν τους συντρόφους τους με λόγια
"ότι έπρεπε να αντέξουν εκεί την ώρα της ανάγκης
"να χρησιμοποιήσουν όπλα χωρίς να δειλιάσουν"
Ο τρόπος που ακολουθείς τον ρυθμό της ποίησης...
η ευαισθησία που δείχνεις.
Πρέπει να σου το πω, κ. Τόλκιν.
Δεν έχω ξανασυναντήσει κάτι τέτοιο.
Ποτέ.
"Ο Μπίρθχολντ μίλησε..."
"Ο Μπίρθχολντ μίλησε, κραδαίνοντας την ασπίδα του..."
Πόλεμος! Πόλεμος! Η Αγγλία σε πόλεμο!
Η Γερμανία εισέβαλε στο Βέλγιο!
"Συμβούλεψε τους πολεμιστές με περίσσιο θάρρος
"Το κουράγιο πρέπει να 'ναι πιο σκληρό
"η καρδιά πιο πρόθυμη
"το πνεύμα πιο καθαρό, καθώς η δύναμή μας σβήνει"
"Ενθάδε κείται ο αφέντης μας, κομμένος σε κομμάτια
"ένας άνθρωπος καλός μέσα στη λάσπη"
Η ΠΟΛΥΤΕΛΗΣ ΕΝΔΥΜΑΣΙΑ ΕΝ ΚΑΙΡΩ ΠΟΛΕΜΟΥ... ΑΝΤΙΠΑΤΡΙΩΤΙΚΗ
Ο ΒΑΣΙΛΕΥΣ ΚΙ Η ΧΩΡΑ ΣΕ ΧΡΕΙΑΖΟΝΤΑΙ ΚΑΤΑΤΑΧΤΕΙΤΕ ΩΣ ΤΗ ΛΗΞΗ ΤΟΥ ΠΟΛΕΜΟΥ
ΥΠΟΣΤΗΡΙΞΤΕ ΤΗ ΣΗΜΑΙΑ ΖΗΤΟΥΝΤΑΙ ΟΛΟΙ ΟΙ ΙΚΑΝΟΙ
Δις Ίντιθ Μπρατ
ΦΟΛΚΣΤΟΝ, ΑΓΓΛΙΑ
Ορίστε, Κρις.
Κυρίες και κύριοι, ο Ρόμπερτ Γκίλσον.
Γκίλσον!
- Δε θα με ζητήσεις για χορό; - Έχασες στοίχημα;
Μου έριξαν ήδη τρεις ζηλόφθονες ματιές.
Θα σε μπέρδεψαν με τον Κάιζερ.
Τι είναι αυτό; Πόλεμος ή χορευτικό τέιον;
- Πρώτης τάξεως μουστάκι, Γκίλσον. - Ευχαριστώ.
- Χρειάζεσαι ένα ποτό, νεαρέ. - Οπωσδήποτε.
- Νομίζω ότι είμαστε όλοι εδώ, Τόλκιν. - Ναι.
Να κάνουμε μια πρόποση;
Στις μελλοντικές συναντήσεις του T.C.B.S. Σε όλη την Ευρώπη.
Στην υγειά σας, κύριοι.
- Κύριοι! Μου επιτρέπετε; - Γιατί όχι;
Μάτια μπροστά, Τόλκιν.
Και κοιτάξτε το πουλάκι!
Χέλχεϊμερ!
Έγραψα ένα θεατρικό όπου μια Γαλλίδα σερβιτόρα ερωτεύεται έναν Άγγλο ήρωα.
Πρέπει να ξυριστείς για να παίξεις τη Γαλλίδα σερβιτόρα.
- Στην υγειά μας. - Άλλο ένα;
Στοίχημα ότι ο Γουάιζμαν θα κοιμηθεί πρώτος.
- Δέχομαι. Ουίσκι; - Εύκολα χρήματα.
Καλή τύχη, Ρόναλντ.
Θα το πάρω εγώ αυτό.
Θα προσπαθήσω να καθυστερήσω το πλοίο.
- Πώς είναι ο αδελφός σου; - Καλά είναι.
Είναι ήδη στη Γαλλία.
Εσύ; Πώς πάει η μουσική σου;
Διδάσκω πιάνο. Σε μικρά κορίτσια, κυρίως.
Όχι πολύ καλά.
Και αρραβωνιάστηκες.
Είναι πολύ καλός.
Πολύ ευγενικός. Είναι καλός άνθρωπος.
- Θέλω να πω κάτι... - Ρόναλντ.
Έκανα το μεγαλύτερο λάθος της ζωής μου και δεν έχει περάσει μέρα, στιγμή...
Δε σταμάτησα ποτέ να σε σκέφτομαι.
Είσαι το πιο εξαιρετικό πνεύμα που έχω γνωρίσει ποτέ.
Έχεις θάρρος, εφευρετικότητα, ταλέντο...
είσαι περήφανη...
τρελά, υπέροχα περήφανη.
Και είσαι έξυπνη και ενεργητική...
και εντελώς ζωντανή.
Σου αξίζει κάθε ευτυχία.
Όχι. Όχι, δε σου αξίζει.
Δε σου αξίζει ευτυχία, δεν εννοούσα...
Εννοώ ότι...
Σου αξίζουν πολλά παραπάνω.
Σου αξίζει μαγεία.
Εκείνο είναι;
Είναι το Ascanius.
Ακούγεται σαν κάτι από τις ιστορίες σου.
Ναι."Αλί στους καημένους πολίτες του βασιλείου του Ascanius."
Γιατί να τους λυπόμαστε;
Για τη φρικτή ιστορία τους. Για την ντροπή τους.
Γι' αυτά τα οποία μετάνιωσαν.
Πρέπει να συγχωρέσουν τους εαυτούς τους.
Δεν μπορούν.
Πρέπει να...
Ήταν πολύ όμορφα.
Αντίο, μικρή.
Ίντιθ.
- Σ' αγαπώ. - Κι εγώ σ' αγαπώ.
- Σ' αγαπώ τόσο πολύ. - Το ξέρω.
- Δεν μπορώ να κάνω τίποτα γι' αυτό. - Το ξέρω. Ούτε κι εγώ.
Πρέπει να φύγω.
- Μείνε ζωντανός. - Ναι.
Και γύρνα πίσω σ' εμένα.
Μείνε ζωντανός και γύρνα πίσω σ' εμένα.
Κύριε, τους βρήκα. Σηκωθείτε!
- Βρήκα τους Λάνκασιρ της 19ης. - Τζεφ.
Σηκωθείτε, κύριε.
Ας βρούμε τον φίλο σας. Σχεδόν φτάσαμε.
Πυρ!
Βάλτε τις ξιφολόγχες!
- Δεν μπορώ. - Εμπρός, στρατιώτη!
Τζέφρι!
- Από 'δώ, γρήγορα! - Εμπρός, Λάνκασιρ!
Τζέφρι!
Πού είναι ο Τζέφρι Μπέιτς Σμιθ; Ο Λοχαγός Τζέφρι Μπέιτς Σμιθ;
Εδώ, έχει ήδη ανέβει.
- Όχι! - Λυπάμαι.
Τζέφρι!
- Τι κάνετε; - Μη μ' ακολουθήσεις.
Ανεβείτε, Λάνκασιρ!
Τζεφ!
Τζέφρι!
Μην επιβραδύνετε!
Τζεφ!
Ρόναλντ!
Τζεφ!
- Τζεφ! - Ρόναλντ!
Τζέφρι!
Ρόναλντ!
Τζεφ!
Τι;
Ρόναλντ!
Τζεφ!
Ρόναλντ!
Τζεφ!
Τζέφρι!
Αέριο!
Φορέστε μάσκες!
Αέριο!
Γεια σου.
Μην προσπαθήσεις να σηκωθείς.
Κοιμάσαι πολύ καιρό.
Είχες πυρετό των χαρακωμάτων, αλλά είσαι καλά.
Είσαι στην πατρίδα.
Προσπάθησα να τον βρω.
Ποιον;
Τον Τζέφρι...
Τον άκουγα...
Τον άκουγα.
Ο Τζέφρι... είναι νεκρός.
- Πέθανε πριν εβδομάδες. - Τι;
Όχι.
Ο Ρόμπερτ Γκίλσον... χτυπήθηκε.
Είναι κι αυτός νεκρός.
Ο Ρόμπι κι ο Τζέφρι.
Λυπάμαι.
Ρον, λυπάμαι πολύ.
Αλλά εσύ είσαι καλά. Γύρισες.
Όλα θα πάνε καλά. Σου το υπόσχομαι.
Περνάω κάθε απόγευμα με μητέρες, με χήρες.
Τι μπορώ να τους πω;
Οι γιοι σας πέθαναν στον πόλεμο που θα τελειώσει όλους τους πολέμους.
Τι λέτε;
Οι λέξεις είναι άχρηστες. Οι σύγχρονες λέξεις, τουλάχιστον.
Λέω τη λειτουργία.
Είναι παρηγοριά, νομίζω, η απόσταση. Τα αρχαία πράγματα.
Σε όλη τη διάρκεια της ασθένειάς σου...
η δις Μπρατ δεν έφυγε απ' το πλάι σου.
Ούτε μια φορά.
Είχες δίκιο που τη φλέρταρες.
Ευχαριστώ.
Αυτό ήρθε για σένα μέσω μιας πολύ πλάγιας διαδρομής.
Το έγραψε, νομίζω, τις τελευταίες του μέρες.
Αγαπημένε μου Τζον Ρόναλντ...
Είναι μεγάλη παρηγοριά να ξέρω πως, αν τα τινάξω απόψε...
θα έχει απομείνει ένα σπουδαίο μέλος της T.C.B.S...
για να δώσει φωνή σε όσα ονειρεύτηκα και όσα συμφωνήσαμε.
Ο θάνατος ενός μέλους δεν μπορεί, είμαι σίγουρος...
να διαλύσει την T.C.B.S.
Ο θάνατος μάς καθιστά μισητούς και αβοήθητους ως άτομα...
αλλά δεν μπορεί να βάλει τέλος στους αθάνατους τέσσερις!
Ο Θεός να σ' ευλογεί, αγαπητέ μου Τζον Ρόναλντ...
και είθε εσύ να πεις όσα εγώ προσπάθησα...
αφού εγώ δε θα είμαι εκεί για να τα πω.
ΟΞΦΟΡΔΗ, ΧΡΟΝΙΑ ΜΕΤΑ
- Καλησπέρα, κ. καθηγητά. - Καλησπέρα.
Τι κάνεις έξω;
Φάγαμε πουτίγκα μαρμελάδας με τα παιδιά σήμερα.
Το ζήτησε ο Μάικλ.
Αυτός κι ο Τζον άφησαν έναν δίσκο έξω από το γραφείο σου.
Ελπίζω να έφαγες λίγο.
Συγγνώμη, δεν...
Συγγνώμη.
Ίντιθ, ήταν μια πολύ δύσκολη μέρα. Τίποτα απ' όσα γράφω...
- Κάποτε έγραφες για την ευχαρίστηση. - Το ξέρω, αλλά...
- Ήταν πάθος. - Το ξέρω, είναι... ανώφελο.
Μακάρι να αποφάσιζες τι θέλεις από αυτό, Ρόναλντ...
αλλιώς εγκατάλειψέ το.
Κύριε Τόλκιν;
Κυρία Σμιθ.
Χαίρομαι που σας βλέπω. Ευχαριστώ που ήρθατε.
Ο Ρόμπερτ Γκίλσον ήταν ο γιος του διευθυντή στο King Edward's.
Ναι, σωστά.
Θυμάμαι τη μητριά, νομίζω.
Κι ο Κρίστοφερ Γουάιζμαν;
Επέζησε.
Αν και, δυστυχώς, είναι...
Μερικοί επιζώντες έχουν άλλου είδους τραύματα.
Η αδελφή μου έχασε τρεις γιους. Εγώ έχασα δύο.
Όλους την ίδια εβδομάδα.
Λυπάμαι.
Και εδώ καθόσασταν.
Ναι.
Είναι πολύ ζεστό.
Ευχαριστώ που με φέρατε εδώ.
Μπορώ να το φανταστώ, μπορώ να σας δω εδώ.
Όλους σας.
Μπορώ να το φανταστώ.
Πρέπει να ήταν μια πολύ ευτυχισμένη εποχή.
Εδώ καθόταν ο Τζέφρι.
Αναρωτιόμουν, με την άδειά σας...
αν θα μπορούσα να εκδώσω έναν τόμο με τα ποιήματά του.
Τα ποιήματά του;
Νομίζω ότι ήταν πολύ ταλαντούχος.
Θα ήθελα να τον προσέξει ο κόσμος.
Ίσως θα μπορούσα να γράψω εγώ τον πρόλογο.
Δεν ξέρω...
Τείνω να αρνηθώ, κ. Τόλκιν.
Ήταν πολύ καλός. Νομίζω ότι είναι σημαντικό.
Κάποτε μου άρεσε η ποίηση.
Μερικές φορές αναρωτιέμαι αν γι' αυτό ο Τζέφρι...
Λυπάμαι, δε βλέπω τι καλό μπορεί να κάνει κάτι τέτοιο.
Θα έκανε πάρα πολύ καλό.
Σας παρακαλώ, πιστέψτε με.
Ποτέ δε γνώρισα τον Τζέφρι όσο θα ήθελα.
Ήταν ευτυχισμένος;
Σας παρακαλώ, πείτε μου.
Γνώρισε την αγάπη;
Ήμουν ορφανός όταν ήρθα στο King Edward's.
Και ακόμα και στην αρχή, πριν γίνουμε φίλοι...
ο Τζέφρι ήταν ευγενικός.
Καλός.
Ήταν, νομίζω, από όλους όσους γνώριζα...
αυτός που...
Ήταν αυτός που ενσάρκωνε πιο πολύ...
αυτό που σημαίνει να αγαπάς.
Και να αγαπιέσαι. Αλήθεια, γι' αυτό...
Γι' αυτό είναι τόσο σημαντικό.
Σας παρακαλώ, συγχωρέστε με, αλλά ρωτήσατε τι καλό θα κάνει αυτό...
και οι ποιητές, οι συγγραφείς...
ή τι μπορεί να κάνει η τέχνη μας.
Δεν μπορώ να σκεφτώ τίποτα πιο απαραίτητο.
Ιδίως σ' αυτήν την εποχή. Ιδίως τώρα.
Ένας πρόλογος θα ήταν υπέροχος.
Σας ευχαριστώ.
Θυμάσαι που η μητέρα μάς έβαζε να φιλάμε τα δέντρα;
- Και να τ' ακούμε να μιλάνε. - Τι σκοτεινή μαγεία ήταν αυτό;
Εμπρός, άγριοι. Ελάτε.
- Ποιος θέλει να μιλήσει στα δέντρα; - Περιμένετέ με.
- Τι σκέφτεσαι; - Πώς σε λένε;
Παιδιά, θέλω τη βοήθειά σας. Θα κάνετε κάτι για μένα;
- Είναι μελέτη; - Όχι αν το κάνω σωστά.
- Θέλω να ακούσετε μια ιστορία. - Τι ιστορία;
- Είναι καλή ιστορία; - Το ελπίζω.
- Είναι μεγάλη; - Πολύ μεγάλη.
Έχει ξεκινήσει;
Ναι, νομίζω...
Νομίζω εδώ πάνω, ναι, έχει ξεκινήσει.
Περί τίνος πρόκειται;
Μιλάει για ταξίδια. Περιπέτειες.
Μαγεία, φυσικά.
Θησαυρούς.
Και αγάπη.
Μιλάει για τα πάντα, δηλαδή. Δύσκολο να το περιγράψω.
Μιλάει για αναζητήσεις, σε κάποιο βαθμό.
Τα ταξίδια που κάνουμε για να αποδείξουμε την αξία μας.
Για το θάρρος.
Την αδελφότητα.
Μιλάει για την αδελφότητα.
Για τη φιλία.
- Για μικρούς ανθρώπους, σαν εσάς. - Δεν είμαι μικρός!
Όχι. Μικρούς στο ύψος. Όχι μικρούς στο πνεύμα.
Μιλάει και για μάγους.
- Μάγους; - Ναι, μάγους.
Και βουνά, δράκους, ταξίδια...
Σε μια τρύπα στο έδαφος...
ζούσε...
το Hobbit.
ΤΟ "HOBBIT" ΕΚΔΟΘΗΚΕ ΤΟ 1937 ΚΑΙ ΕΚΤΟΞΕΥΣΕ ΤΗΝ ΚΑΡΙΕΡΑ ΤΟΥ ΤΟΛΚΙΝ
ΩΣ ΕΝΑΝ ΑΠ' ΤΟΥΣ ΠΙΟ ΑΝΑΓΝΩΡΙΣΜΕΝΟΥΣ ΣΥΓΓΡΑΦΕΙΣ ΤΟΥ ΚΟΣΜΟΥ.
Ο ΡΟΜΠΕΡΤ ΚΟΥΙΛΤΕΡ ΓΚΙΛΣΟΝ ΚΙ Ο ΤΖΕΦΡΙ ΜΠΕΪΤΣ ΣΜΙΘ
ΣΚΟΤΩΘΗΚΑΝ ΤΟ 1916 ΣΤΗ ΜΑΧΗ ΤΟΥ ΣΟΜ.
Η ΜΗΤΕΡΑ ΤΟΥ ΤΖΕΦΡΙ ΕΞΕΔΩΣΕ ΣΥΛΛΟΓΗ ΠΟΙΗΜΑΤΩΝ ΤΟΥ ΜΕ ΤΙΤΛΟ "A SPRING HARVEST"
ΜΕ ΠΡΟΛΟΓΟ ΤΟΥ ΤΟΛΚΙΝ.
Ο ΚΡΙΣΤΟΦΕΡ ΓΟΥΑΪΖΜΑΝ ΕΓΡΑΨΕ ΠΟΛΥ ΛΙΓΗ ΜΟΥΣΙΚΗ ΜΕΤΑ ΤΟΝ ΠΟΛΕΜΟ.
ΕΖΗΣΕ ΩΣ ΤΟ 1987.
ΑΝ ΚΑΙ Η ΦΙΛΙΑ ΤΟΥΣ ΔΕΝ ΗΤΑΝ ΠΟΤΕ ΠΙΑ ΙΔΙΑ...
Ο ΤΖΟΝ ΡΟΝΑΛΝΤ ΟΝΟΜΑΣΕ ΤΟ ΤΡΙΤΟ ΠΑΙΔΙ ΤΟΥ "ΚΡΙΣΤΟΦΕΡ".
Ο ΤΖΟΝ ΡΟΝΑΛΝΤ ΡΟΥΛ ΤΟΛΚΙΝ ΠΕΘΑΝΕ ΤΟ 1973...
ΔΥΟ ΧΡΟΝΙΑ ΜΕΤΑ ΤΗΝ ΙΝΤΙΘ.
ΑΦΗΣΑΝ ΤΕΣΣΕΡΑ ΠΑΙΔΙΑ.
ΣΤΗΝ ΚΟΙΝΗ ΤΟΥΣ ΤΑΦΟΠΛΑΚΑ ΕΧΟΥΝ ΓΡΑΦΤΕΙ ΟΝΟΜΑΤΑ ΞΩΤΙΚΩΝ...
ΑΠΟ ΤΗ ΜΥΘΟΛΟΓΙΑ ΤΟΥ ΤΟΛΚΙΝ...
ΣΧΕΤΙΚΑ ΜΕ ΕΝΑΝ ΘΝΗΤΟ ΠΟΥ ΕΡΩΤΕΥΤΗΚΕ...
ΜΙΑ ΠΡΙΓΚΙΠΙΣΣΑ ΤΩΝ ΞΩΤΙΚΩΝ.
@ subs4free.info
ΑΠΟΔΟΣΗ ΔΙΑΛΟΓΩΝ: Όλια Στήνιου